Diari Oficial de la Generalitat Valenciana


Sumari del DOGV 6022, del 27-05-2009 (2009/5868)

Informació pública de l'alternativa tècnica al concurs per a la selecció d'agent urbanitzador per al desenvolupament de la unitat d' execució 38/2 del Pla General de Cullera (València).
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   6022

Data del DOGV
:   27-05-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/5868


Data del document
:   12-05-2009

Organisme emissor
:   Eurourbi, SL

Tipus de document
:   Informació Pública

Descriptors 

:   * Cullera
    * empresa privada
    * pla d'urbanisme

Informació pública de l'alternativa tècnica al concurs per a la selecció d'agent urbanitzador per al desenvolupament de la unitat d' execució 38/2 del Pla General de Cullera (València). [2009/5868]  
Per la mercantil Eurourbi, SL, amb domicili a Alzira (València), al carrer de Correus, número 1, inscrita en el Registre Mercantil de València, al tom 5835, llibre 3141, secció 8, foli 151, full núm. V-55886, CIF B-96618301, s'ha protocol·litzat l'alternativa tècnica del Programa d' Actuació Integrada de la Unitat d' Execució 38/2 del PGOU de Cullera en la notaria de Severino José Cebolla Camarena, amb domicili a Cullera, Pati de l'Església, número 4.  
Així mateix, consta un exemplar de la documentació dipositat a l'Ajuntament de Cullera, a la plaça de la Verge, número 5, per a la seua consulta en horari administratiu.  
Els documents integrants de l'alternativa tècnica, protocol·litzats i sotmesos a informació pública, són els següents: memòria del programa d'actuació integrada.  
L'àmbit de la unitat d' execució objecte de programació és el grafiat en els plànols del Pla General, el qual té una superfície total de 2.720,70 m² i la seua ordenació ve determinada en el propi PGOU.  
Els límits de la unitat d'execució són: al nord, mitgera amb casa de l'avinguda del 25 d'Abril; part de darrere d'edificis i mitgera al carrer d'Agustí Olivert; a l'est, carrer d'Agustí Olivert; al sud, ruïnes arqueològiques i carrer d'Agustí Olivert i a l'oest, part de darrere de cases amb façana a l'avinguda del 25 d'Abril.  
Per una altra part, en la sessió plenària de l'Ajuntament de Cullera de data 25.11.2008, s'aprovà l'inici de procediment de concurs per a la gestió indirecta corresponent a la unitat d'execució 38/2 del Pla General de Cullera, i es van acordar també les bases particulars reguladores del concurs i la publicació dels anuncis pertinents. El dit acord i les bases indicades foren publicades en el Butlletí Oficial de la Província de València en data de 23 de desembre de 2008, número 305. El dia 16 de gener de 2009 s'envià anunci de concurs al Diario Oficial de la Unión Europea (DOUE), en compliment d'allò disposat en l'article 132.2 de la Llei 16/2005, de 30 de desembre, de la Generalitat, Urbanística Valenciana.  
El present anunci es publica en el Diari Oficial de la Comunitat Valenciana i en un diari no oficial d'àmplia difusió de la localitat, previ enviament d'avis als titulars cadastrals afectats i al tauler d'anuncis de la referida casa consistorial, als efectes de notificació als titulars cadastrals desconeguts o en parador ignorat, que hagen rebutjat la notificació personal o aquesta no hagués pogut practicar-se.  
D'acord amb l'establert en l'article 314 de la Llei 16/2005, de 30 de desembre, de la Generalitat, Urbanística Valenciana, se sotmet a informació pública la dita alternativa tècnica, pel termini d'un mes, comptat a partir de la data de publicació d'aquest anunci en el Diari Oficial de la Comunitat Valenciana, a efectes de presentació d'al·legacions.  
Les dites al·legacions podran presentar-se indistintament en la notaria esmentada, en horari de dilluns a divendres de 10.00 a 14.00 hores, o bé a l'Ajuntament de Cullera en horari administratiu.  
Es fa menció expressa de les parcel·les cadastrals afectades: referència cadastral 7987040, referència cadastral 7987040, referència cadastral 7987019, referència cadastral 7987018, referència cadastral 7987042, referència cadastral 7987039, referència cadastral 7987008, referència cadastral 7987007, referència cadastral 7987006.  
Cullera, 12 de maig de 2009.- L'administrador solidari: Rafael Sanchis Fayos.